อยากจะสอบถามว่ารูฟันคุดพึ่งไปตัดไาทิตย์แล้ว มันมีอะไรไม่รู้สีขาวขุ่นอยู่ที่รูละเอาไม้จิ้มฟันจิ้นนิดนึงก็มีเลือดซืมออกค่ะ อยากรู้ว่ามันคืออะไร
สวัสดีค่ะ การผ่าฟันคุดจะทำให้มีแผลเปิดในช่องปาก หลังทำอาจมีอาการปวด บวม แดงได้ใน 1-3 วันแรก หลังจากนั้นอาการจะค่อยๆน้อยลงเรื่อยๆ เลือดอาจจะไหลซึมจากแผลได้ภายใน 24 ชั่วโมงแรก ทันตแพทย์มักใช้ผ้าก๊อซสะอาดกดหยุดเลือดเอาไว้ หากเลือดหยุดไหลแล้วสามารถเอาออกเองได้โดยแผ่นขาวที่มาปิดบริเวณรูฟันคุด น่าจะเป็นเนื้อเยื่อที่ร่างกายสร้างขึ้นมาปกคลุม ไม่ควรเอาไม้ไปเขี่ยจนมีเลือดออก เพราะอาจทำให้เกิดการติดเชื้อหรือแผลหายช้าได้สังเกตอาการถ้าแผลปวด บวม แดง มีเลือดหรือหนองไหล ควรกลับไปพบทันตแพทย์การดูแลตัวเองเบื้องต้น รับประทานอาหารอ่อนๆ ที่ไม่ต้องเคี้ยวมาก บ้วนปากเบาๆด้วยน้ำสะอาดหรือน้ำเกลืออุ่นๆ แปรงฟันได้เบาๆวันละ 2 ครั้ง รับประทานยาแก้ปวด ยาแก้อักเสบที่ไม่ใช่สเตียรอยด์หรือยาแก้ปวดกลุ่มที่มีอนุพันธ์มอร์ฟีนอ่อนๆ ที่แพทย์จ่ายมาได้